GA Iris Oifigiúil an Aontais Eorpaigh C NaN/5

MIONTUAIRISC CHEARTAITHEACH

maidir leis an gConradh ar an Aontas Eorpach, arna shíniú in Maastricht an 7 Feabhra 1992

( IO C 191 Eagrán Speisialta Gaeilge, 29 Iúil 1992 )

2011/C 378/02

Rinneadh an ceartúchán seo le miontuairisc cheartaitheach a síníodh sa Róimh an 2 Nollaig 2011 arb é Rialtas Phoblacht na hIodáile a taiscí.

1. LEASUITHE AR AN gCONRADH AR AN AONTAS EORPACH Leathanaigh 20 agus 21, i dTeideal II, in Airteagal 109k, pointe 2, sa dara habairt:

in ionad:

“…, cé hiad na Ballstáit go maolú a chomhallann na coinníollacha is gá ar bhonn na gcritéar atá leagtha amach in Airteagal 109j(1) agus aisghairfidh sí maoluithe na mBallstát i dtrácht.”,

léitear:

“…, cé hiad na Ballstáit a bhfuil maolú acu agus a chomhallann na coinníollacha is gá ar bhonn na gcritéar atá leagtha amach in Airteagal 109j(1) agus aisghairfidh sí maoluithe na mBallstát i dtrácht.”.

2. PRÓTACAIL ATÁ I gCEANGAL LEIS AN gCONRADH AR AN AONTAS EORPACH:

(a) leathanach 73, sa Phrótacal maidir le Reacht an Chórais Eorpaigh Bhainc Cheannais agus an Bhainc Cheannais Eorpaigh, Airteagal 22:

in ionad:

“Airteagal 22 Córais imréitigh agus íocaíochta Féadfaidh BCE agus bainc cheannais náisiúnta saoráidí a chur ar fáil, agus féadfaidh BCE rialacháin a dhéanamh, d'fhonn córais éifeachtúla, fhónta imréitigh agus íocaíochta a áirithiú laistigh den Aontas agus le tíortha eile.”,

léitear:

“Airteagal 22 Córais imréitigh agus íocaíochta Féadfaidh BCE agus bainc cheannais náisiúnta saoráidí a chur ar fáil, agus féadfaidh BCE rialacháin a dhéanamh, d'fhonn córais éifeachtúla fhónta imréitigh agus íocaíochta a áirithiú laistigh den Aontas agus le tríú tíortha.”;

(b) leathanach 73, sa Phrótacal maidir le Reacht an Chórais Eorpaigh Bhainc Cheannais agus an Bhainc Cheannais Eorpaigh, Airteagal 23, an chéad fhleasc:

in ionad:

“— caidreamh a bhunú le bainc cheannais agus le hinstitiúidí airgeadais i dtíortha eile agus, más iomchuí, le heagraíochtaí idirnáisiúnta;”,

léitear:

“— caidreamh a bhunú le bainc cheannais agus le hinstitiúidí airgeadais i dtríú tíortha agus, más iomchuí, le heagraíochtaí idirnáisiúnta;”;

(c) leathanach 86, sa Phrótacal maidir leis an Danmhairg, sa bhrollach, sa tríú mír:

in ionad:

“Ní dhéanfaidh forálacha Airteagal 14 den Phrótacal maidir le Reacht an Chórais Eorpaigh Bhainc Cheannais agus an Bhainc Cheannais Eorpaigh difear do cheart Bhanc Ceannais na Danmhairge a chúraimí láithreacha a bhaineann leis na codanna sin de Ríocht na Danmhairge nach cuid den Chomhphobal iad a chomhlíonadh.”,

léitear:

“Ní dhéanfaidh forálacha Airteagal 14 den Phrótacal maidir le Reacht an Chórais Eorpaigh Banc Ceannais agus an Bhainc Cheannais Eorpaigh difear do cheart Bhanc Ceannais na Danmhairge a chúraimí láithreacha a bhaineann leis na codanna sin de Ríocht na Danmhairge nach cuid den Chomhphobal iad a chomhlíonadh.”;

(d) leathanach 88, sa Phrótacal maidir le forálacha áirithe a bhaineann le Ríocht Aontaithe na Breataine Móire agus Thuaisceart Éireann, pointe 9, san abairt réamhráiteach:

in ionad:

“…, bíodh Ballstát go maolú ann nó ná bíodh, …”,

léitear:

“…, bíodh Ballstát a bhfuil maolú aige ann nó ná bíodh, …”;

(e) leathanach 88, sa Phrótacal maidir le forálacha áirithe a bhaineann le Ríocht Aontaithe na Breataine Móire agus Thuaisceart Éireann, pointe 9, fo-phointe (c):

in ionad:

“… mar ranníocaíocht chuig a chostais oibríochtúla ar an mbonn céanna le bainc cheannais náisiúnta Bhallstát go maolú.”;

léitear:

“… mar ranníocaíocht chuig a chostais oibríochtúla ar an mbonn céanna le bainc cheannais náisiúnta Ballstát a bhfuil maolú acu.”.